L’Ajuntament de Carcaixent felicita a la U.D. Carcaixent pels bons resultats aconseguits
11 de febrer de 2022

Carcaixent

Durant un acte celebrat ahir al Camp de Futbol dels Quatre camins, la Regidora d’Esports Sara Diert va traslladar a tots els membres de la U.D. Carcaixent la felicitació per part de l’Ajuntament pels bons resultats que l’equip està assumint esta temporada i, que de seguir així, els permetrà passar de categoria.

Segons paraules de Sara Diert, «per a Carcaixent és un orgull tindre un equip líder i que està sent un exemple a seguir per a la resta, amb uns molts bons resultats esta temporada. A més dels resultats, la U.D. Carcaixent també és un exemple en els valors que regeixen l’esport com el companyerisme».

Des de la Regidoria d’Esports i des de l’Ajuntament es convida a tota la ciutadania a donar suport als nostres equips locals i s’anima a totes aquelles persones interessades en la pràctica esportiva a sumar-se a qualsevol de les entitats esportives locals presents a la localitat.